burgasdotpro/wikipedia huggingface dataset:
Krok za krokom

Krok za krokom () je populárny televízny sitcom z USA.
Vysielanie.
Sitcom v USA vysielali od roku 1991 do roku 1998. Bol vysielaný na televíznej stanici American Broadcasting Company od 20. septembra 1991 do 15. augusta 1997 a neskôr na CBS od 19. septembra 1997 do 26. júna 1998.
Zápletka.
Ústrednou zápletkou je komplikovaný život osemčlennej rodiny, ktorá vznikla nečakaným sobášom Carol Fosterovej (neskôr Lambertovej) a Franka Lamberta. Pár sa spoznal na spoločnej dovolenke, bláznivo sa do seba zamiloval a vzali sa skôr, než sa spoznali ich osobnostne veľmi odlišné deti. Každý z nich mal z predchádzajúceho manželstva tri deti. Carol je matkou Daeny, Karen a Marka; Frank je otcom J.T.-ho (John Thomas), Al (Alicia) a Brandona. Snažia sa žiť a vychádzať v spoločnosti nevlastných bratov a sestier a taktiež jedného nevlastného rodiča „krok za krokom“. Do kruhu rodiny časom pribudne krstný syn Franka, Cody, a potom Lili (spoločné dieťa Carol a Franka).
Herecké obsadenie.
Hlavnými hviezdami sitcomu boli herci Patrick Duffy, Sasha Mitchell, Suzanne Somers, Staci Keanan a Brandon Call.
Krajné medze

Krajné medze je seriál USA, ktorý v každej epizóde zobrazuje iný príbeh z oblasti sci-fi alebo paranormálnych javov. Pôvodne sa natáčal v rokoch 19631965, a potom ako „obnovený“ seriál v rokoch 19952002. 
Ponúka polemicko-skeptický pohľad na výsledky vedy poukazovaním na možné následky, často dovedené k extrému, na ktorých je ale lepšie vidieť, kam môžu vedecké výsledky viesť.
Parker Lewis neprehráva

Parker Lewis neprehráva je komediálny televízny seriál USA natáčaný v rokoch 1990 - 1993 (3 série, 73 častí). 
Zobrazuje bizarné príbehy troch stredoškolákov menom Parker Lewis, Mikey Randall a Jerry Steiner odohrávajúce sa spravidla v ich škole.
Pohotovosť (seriál)

Pohotovosť () je dramatický seriál, vytvorený spisovateľom a scenáristom Michaelom Crichtonom, ktorého dej sa odohráva vo fiktívnej fakultnej nemocnici v Chicagu. Prvá epizóda bola vysielaná na NBC, v Spojených štátoch, v pondelok 19. septembra 1994. Záverečná epizóda poslednej 15. série sa odvysielala 2. apríla 2009.
Pôvodnú zostavu hercov tvorili pomerne neznáme tváre, a to Anthony Edwards ako Dr. Mark Greene, George Clooney ako Dr. Doug Ross, Sherry Stringfield ako Dr. Susan Lewis, Noah Wyle ako študent medicíny John Carter, a Eriq La Salle ako Dr. Peter Benton. Julianna Margulies hosťovala v prvých dvoch epizódach ako Carol Hathaway a potom sa tiež zaradila medzi hlavných predstaviteľov.
Seriál vyhral každý rok aspoň jednu cenu Emmy, od svojho uvedenia až do roku 2003, a potom znova v roku 2005. Seriál tiež zvíťazil v súťaži "People’s Choice Award" (hlasovanie divákov) ako najlepší dramatický seriál v rokoch 1997 až 2002. Za roky, čo sa vysiela bol seriál nominovaný a vyhral aj veľké množstvo iných ocenení.
Chicago Hope

Chicago Hope je populárny seriál, ktorý vytvoril americký filmový producent David E. Kelley. Chicago Hope bol názov nemocnice, v ktorej sa príbeh odohrával. V USA bol vysielaný od roku 1994 do roku 2000.
Dempsey a Makepeaceová

Dempsey a Makepeaceová (orig. "Dempsey and Makepeace") bol britský televízny kriminálny seriál, vysielaný v 80. rokoch 20. storočia. V hlavných úlohách hrali Glynis Barber ako detektívka seržantka Harriet Makepeaceová a Michael Brandon ako poručík James Dempsey ktorý prišiel z New Yorku pracovať na britskú políciu na rok.
Derrick

Derrick je nemecký kriminálny seriál vyrobený televíznymi stanicami ZDF, ORF a SRG medzi rokmi 1974 a 1998. V hlavných úlohách vyšetrovateľov Oddelenia vrážd mnichovskej kriminálnej polície účinkovali Horst Tappert ako vrchný inšpektor Stephan Derrick a Fritz Wepper ako inšpektor Harry Klein.
Vysielanie na Slovensku.
STV vysiela len 71 (od r. 2021: 84) častí, u ktorých disponuje použiteľnou slovenskou verziou z archívu - výber z každej série (nevysiela napr. 02 #09, 07 #01)
TV JOJ / JOJ+ vysielala (2009 - 2012) len 99 - "1.séria" + 95 "2.séria" častí
JAG – Vojenská generálna prokuratúra

JAG – Vojenská generálna prokuratúra (originálny názov: JAG) je americký kriminálny dramatický seriál z prostredia Judge Advocate General's Corps (vojenskej justície a prokuratúry) U.S. Navy. Vysielal sa v období rokov 1995 – 2005. Seriál JAG je materským seriálom pre . Postavy z NCIS sa objavili v ôsmej sérií, vďaka čomu vzniklo nová svetová značka NCIS, z ktorej vzniklo už 5 seriálov.
Beverly Hills 90210

Beverly Hills 90210 je americký televízny seriál natáčaný v rokoch 19902000. Bol vytvorený dvojicou producentov - Aaronom Spellingom a Darrenom Strarom. Príbeh rozpráva o živote partie mladých ľudí zo známeho mesta Beverly Hills pri Los Angeles.
Rodina Walshových sa presťahuje z Minneapolis na americkom stredozápade do kalifornského Beverly Hills. Rodičia - Jim a Cindy Walshovci - sú stelesnením staromódnych predstáv a ideálov: on živí rodinu, ona sa usilovne stará o domácnosť. Ich deti, dvojčatá Brenda a Brandon, to ale majú ťažšie. Sú vytrhnutí zo svojho domáceho, trochu provinčného prostredia a snažia sa zapadnúť medzi bohatých a svetaznalých spolužiakov na West Beverly Hills High. Brenda sa najviac spriatelí s krásnou, ale namyslenou Kelly a s neistou Donnou. Postupne sa zoznamujú aj s ďalšími spolužiakmi: Steve je Kellyin arogantný bývalý priateľ a adoptívny syn televíznej hviezdy, Dylan náladový surfer, do ktorého sa zamiluje Brenda, Andrea zrejme najbystrejšie dievča v škole a nováčik David, ktorý proste len chce, aby ho každý mal rád. Spoločne prežívajú v neľahkom období dospievania priateľstvá, lásky, rozchody, sklamania a ďalšie životné situácie...
Sex v meste

Sex v meste (angl. Sex and the City) je americký romanticko-komediálno-dramatický televízny seriál stanice HBO. Jeho autorom je Darren Star. Vysielal sa medzi rokmi 1998 až 2004, kedy bolo nakrútených 94 epizód. Zobrazuje život štyroch Newyorčaniek, ich ľúbostné zážitky, priateľstvo, konflikty a debaty na takmer všetky témy ľudských vzťahov. 
Seriál mal neskôr pokračovanie v podobe dvoch filmov: "Sex v meste" (2008) a "Sex v meste 2" (2010). V rokoch 2013 – 2014 sa na stanici The CW vysielal prequel seriálu s názvom "The Carrie Diaries".
Teória formálnych jazykov

Teória formálnych jazykov je teoretická disciplína informatiky študujúca vlastnosti (formálnych) jazykov a modelov na ich opis: gramatík a automatov. Je veľmi úzko spojená s lingvistikou a teóriou vypočítateľnosti. Poskytuje veľmi dôležité nástroje na formalizáciu výpočtov a pevné základy pre tvorbu kompilátorov. Na problémy sa dá pozerať ako na jazyky, pričom poznatky z teórie formálnych jazykov nám pomáhajú dokázať, aké je ťažké ich vyriešiť, príp. či sa vôbec riešiť dajú.
V siedmom nebi (seriál)

V siedmom nebi je americký televízny seriál, ktorý vytvorila a produkovala Brenda Hamptonová. Seriál je o rodine protestantského kňaza, ktorá žije vo fiktívnom kalifornskom meste Glenoak.
Prvá séria mala premiéru 26. augusta 1996 o 20 hodine na kanáli WB Television Network. 11. novembra 2005 bolo oznámené, že seriál po 10 sérii skončí v máji 2006. Niekoľko dní po odvysielaní poslednej epizódy bola zmluva s tvorcami seriálu predĺžená o ďalší rok, takže bola natočená 11. séria, ktorá sa vysielala od 25. septembra 2006 do 13. mája 2007 na kanáli CW Television Network.
Jazyk

Jazyk môže byť:
Komisár Rex

Komisár Rex (, ) je rakúsko-nemecko-taliansky akčný kriminálny televízny seriál sledujúci príbehy mimoriadne nadaného policajného psa Rexa. V roku 2008 bola uvedená premiéra 11. série, v rakúsko-talianskej koprodukcii, ktorej dej sa odohráva v Ríme.
Dej.
Oddelenie viedenskej polície, zložené z tímu Richard Moser, Ernst Stockinger a Peter Hollerer, rieši každodenné prípady vrážd v hlavnom meste Rakúska. Zdá sa, že v ich stereotypnom živote sa nič nezmení, až jedného dňa v prestrelke zastrelia istého psovoda Michaela. Jeho kolegovia sa s tým vyrovnávajú, no najťažšie berie jeho smrť policajný pes, nemecký ovčiak Rex, ktorému bol pánom. Rex odmieta jesť, piť, či plniť akékoľvek rozkazy. Na policajtovom pohrebe si ho všimne Richard Moser - ten sa rastúcim sympatiám k psovi najprv bráni, no potom sa definitívne rozhodne si Rexa nechať. Reakcie jeho kolegov sú rôzne - Hollerer sa novému kolegovi poteší, no Stockinger s tým má spočiatku veľké problémy. Nielenže sa bojí psov, ale Rex mu znepríjemňuje život rôznymi šibalstvami - schováva mu veci, kradne jedlo a podobne. Časom si ho však aj on nesmierne obľúbi a na konci druhej série, keď je Stocki nútený odísť do Salzburgu a tým pádom aj odísť z vyšetrovacieho tímu, jasne dáva najavo to, ako mu bude za Rexom smutno. Po nejakom čase zabije Mosera šialený vrah mladých žien. Rexovi bude za Moserom smutno, ale v epizóde "Nováčik" sa objaví nový komisár Alex Brandtner (Gedeon Burkhard).
Hlavné postavy.
S Rexom si už od ich prvého stretnutia výborne rozumejú.
Vedľajšie postavy.
Salámové žemle - obľúbené jedlo všetkých komisárov, ktorí sa na oddelení vystriedali a rovnako aj Rexa. Žemle sú v seriáli rozoberané hádam najčastejšie.
Riptide

Riptide (z angl "zvírený protiprúd prílivu"; nemecký názov "Ein Trio mit vier Fäusten ") bol televízny detektívny seriál USA, ktorý bežal na NBC od roku 1984 do roku 1986.
Rozpráva o troch súkromných detektívoch bývajúcich na móle. Sú to Cody Allen a Nick Ryder (bývalí priatelia z vojny) a Murray 'Boz' Bozinsky (počítačový génius).
Zákon a poriadok

Zákon a poriadok je americký kriminálny televízny seriál. Jeho tvorcom je Dick Wolf. Je súčasťou rovnomennej série seriálov a ďalších multimédií. Bol vysielaný pôvodne na NBC. Seriál mal premiéru 13. septembra 1990 a posledný diel 20. série bol odvysielaný 24. mája 2010.
28. septembra 2021 televízia NBC oznámila 21. sériu, ktorá mala premiéru 24. februára 2022.
Brutálna Nikita (seriál)

Brutálna Nikita (v originále "La Femme Nikita") je kanadský akčný televízny seriál z rokov 19972001 založený na filme s rovnakým názvom z roku 1990 od Luca Bessona. Hlavnú úlohu hrá Peta Wilson. 
Seriál má charakteristickú atmosféru doplnenú zaujímavým výberom hudby od známych aj menej známych interpretov. Takisto sú zaujímavé aj variácie obliekania hlavnej ženskej hrdinky. Ďalšou zaujímavosťou je, že originálne názvy epizód majú počet slov podľa série.
Dej.
Plavovláska Nikita žije na ulici, pretože ju nenávidí matkin priateľ. Raz v noci sa pokúsi zabrániť zločincovi zabiť svoju obeť, ale nešťastnou náhodou ho zabije. Krátko nato je zadržaná políciou. Prebudí sa v bielej miestnosti a muž menom Michael jej prezradí, že sa nachádza v najtajnejšej protiteroristickej organizácii na svete, v Sekcii 1 a ukáže jej fotografiu hrobu, kde bola podľa oficiálnej verzie pochovaná. Nasleduje tvrdý výcvik, počas ktorého sa Nikita s Michaelom zblíži. Po dlhej dobe ju Michael pozve na večeru, ale ukáže sa, že to bola iba zámienka na preverenie Nikitiných schopností - má totiž ukradnúť schránku a utiecť okienkom na toaletách. Zistí však, že okienko na ulicu nevedie. Musí improvizovať a nakoniec sa jej podarí utiecť. Dostáva krycie meno Josephine a čaká, až sa jej Sekcia ozve...
Zborovňa (seriál)

Zborovňa je slovenský televízny komediálny seriál. Vznikol v roku 1999 pod taktovkou režiséra Stanislava Párnického ako projekt Tv Luna. Po zániku televízie práva na vysielanie kúpila verejnoprávna STV a seriál s menšími prestávkami reprízuje aj dnes.Hlavné úlohy v tomto seriáli stvárnili: Marián Zednikovič, Božidara Turzonovová, Ján Kroner, Diana Mórová, Slávka Halčáková, Richard Stanke, Zuzana Fialová a Oľga Belešová. Ide o sériu situačných komédií zo školského prostredia a tešiť sa môžete na úsmevné príhody zo života študentov a profesorov súkromného gymnázia Andrewa Bliznu.
Postavy:
Solinky

Sídlisko Solinky v Žiline je postavené južne od centra a prirodzene nadväzuje na sídlisko Hliny VI a obytnú časť Bôrik. Solinky sú jednou z mestských častí Žiliny.
História.
S výstavbou tretieho žilinského sídliska sa začalo v roku 1981 a bola ukončená v roku 1988. Ako prvé boli v roku 1981 postavené obytné domy na Javorovej a Gaštanovej ulici. Posledné boli postavené obytné domy na Osikovej ulici. Ďalšia výstavba dvoch obytných domov s viacúčelovým využitím pre obchodné priestory a poštu pokračovala v 90–tych rokoch. 
Súčasnosť.
Je tu postavených asi 4 310 bytov a býva tu približne 12 000 obyvateľov. Na sídlisku sú tri základné školy, materské školy, pošta, garáže, obchody a čerpacie stanice. Pri sídlisku je postavené Veľkoobchodné centrum Metro, "Living centrum" a predajňa a servis automobilov Peugeot. Pred koncom roka 2007 (8. decembra) bolo pri sídlisku otvorené Zábavno obchodné centrum MAX Žilina, ktorého súčasťou je veľké množstvo obchodov ako aj päťsálové kino CineMax. Od roku 1990 rozostavaný objekt nazývaný „strašidelný hrad“ bol v decembri 2015 dostavaný a na sídlisku pribudla predajňa potravín BILLA. 
Na sídlisku stojí samostatná farnosť Dobrého pastiera, ktorú zriadil 1. júla 1997 nitriansky diecézny biskup Ján Chryzostom kardinál Korec. Uprostred sídliska je postavený Kostol Dobrého pastiera, ktorý bol slávnostne posvätený 8. mája 1999 diecéznym biskupom. Názvy ulíc na sídlisku sú pomenované podľa stromov: Gaštanová, Smreková, Jaseňová, Javorová, Borová, Osiková, Limbová, Platanová a Dubová. Ďalšie ulice, ktoré patria do mestskej časti: Kopanice, Centrálna, Obvodová, Pod hliniskom, Prielohy, Ulica Jozefa Tombora, Ulica Michala Sinského, Zábrehy a Zadný dielec. Neďaleko sídliska sa nachádza Lesopark Chrasť. Sídlisko Solinky má trolejbusovú dopravu a je napojené na trolejbusovú sieť z troch rôznych smerov (zástavky: Jaseňová, Centrálna, Limbová a Smreková). Od roku 2004 je dopravne prepojené aj so sídliskom Vlčince.
Rača (miestna časť)

Rača alebo Stará Rača (historické názvy "Okol", "Racha", "Račišča", "Recha", "Résca", "Récse", "Rechendorf", "Retisdorf", "Ratsesdorf", "Ratzersdorf", "Ratzerstorf", "Rastislavice", "Račišdorf" a "Račištorf") je miestna časť bratislavskej mestskej časti Rača.
Dejiny.
Táto vinohradnícka obec sa spomína už v roku 1296 ako "villa Racha". 
Železničná stanica Bratislava východ nachádzujúca sa v katastri obce bola 26. marca 1945 cieĺom posledného amerického náletu na Bratislavu, počas ktorého bolo zničené koľajisko a množstvo vagónov, pričom zahynulo 10 civilných obetí.
Súčasťou Bratislavy je Rača od roku 1946.
24. novembra 1966 sa na Sakrakopci nad Račou zrútilo ruské lietadlo Il-18 patriace bulharskej spoločnosti. Zahynulo všetkých 74 cestujúcich a 8 členov posádky z dvanástich štátov.
Kultúra a zaujímavosti.
V Rači sa nachádzajú dva rímskokatolícke kostoly. Farský kostol z roku 1390 je zasvätený sv. Filipovi a Jakubovi, novší kostol Panny Márie Pomocnice kresťanov je z roku 1937. Okrem nich je v Rači aj kaplnka sv. Anny.
Na Alstrovej ulici sa v tesnej blízkosti rímskokatolíckeho farského kostola nachádza aj evanjelický kostol z roku 1835.
Nachádza sa tu železničná stanica Bratislava-Rača.
Bratislava – mestská časť Lamač

Bratislava – mestská časť Lamač (iné názvy: Bratislava-Lamač, Mestská časť Lamač, Lamač; , ) je mestská časť Bratislavy v okrese Bratislava IV. Jej súčasťou sú miestne časti Podháj a Rázsochy.
Tunajšou dominantou je rímskokatolícky kostol svätej Margity, nachádza sa tu aj kaplnka svätej Rozálie z roku 1682. Kostol svätej Margity bol postavený v rokoch 1947-1951. Posvätil ho 1. júla 1951 Ambróz Lazík.
Lamač je obec s bohatou históriou, založená v 16. storočí chorvátskymi kolonistami. V minulosti bol známy ako vinárska oblasť a ako poľnohospodárska a ovocinárska zásobáreň pre bratislavské trhy.
Súčasťou hlavného mesta je od roku 1946. Významnou pamiatkou je pomník ukončenia rakúsko-pruskej vojny, tiež pamätník na padlých Lamačanov počas prvej svetovej vojny. Lamač ponúka záujemcom priaznivé podmienky na turistiku i cykloturistiku.
Ulice a námestia.
Historické jadro pôvodného Lamača tvorí Vrančovičova ulica. Štvrte rodinných domov sa nachádzajú južne od pôvodnej zástavby a v lokalite Segnáre a Podháj. Sídlisková výstavba je sústredená severne na uliciach Studenohorská, Bakošova, Heyrovského a Na barine. Centrum Lamača je Malokarpatské námestie, kde sa nachádza väčšina občianskej vybavenosti a konajú sa tu aj narôznejšie kultúrne a spoločenské podujatia.
Zoznam ulíc.
Bakošova, Borinská, Cesta na Klanec, Furmanská, Hany Ponickej, Havelkova, Heyrovského, Hodonínska, Kunerádska, Lamačská cesta, Lediny, Na barine, Pod násypom, Pod Zečákom, Podháj, Podlesná, Povoznícka, Pridánky, Rácova, Rajtákova, Rozálska, Segnáre, Skerličova, Stanekova, Studenohorská, Ulica Valentína Matrku, Vrančovičova, Vysokohorská, Záhrady, Zelenohorská, Zhorínska, Zidiny, Zlatohorská
Kultúra a voľný čas.
Každoročne sa konajú Rozálske hody (istý čas známe ako Hrubé hody), termín ich konania je na sviatok sv. Rozálie na začiatku septembra.
Národnostné zloženie.
1991:
2001:
2011:
Šport a turistika.
Športové zariadenia:
Lamač je východiskom peších a cykloturistických trás do Malých Karpát.
Obchodná sieť.
Priamo v Lamači sa nachádzajú supermarkety Tesco Expres na mieste bývalej Remy 1000 a Lidl, tesne za hranicou Lamača v katastrálnom území mestskej časti Karlova Ves sa nachádza hypermarket Obchodné centrum Galéria Bratislava Lamač a v mestských častiach Lamač, Dúbravka a Devínska Nová Ves stavajú mestskú štvrť Bory, v nej Bory Mall a v novembri 2011 otvorený veľkoobchod METRO Cash &amp; Carry Slovakia.
Okrem nich sa v Lamači nachádzajú ďalšie menšie obchody:
Doprava.
Železničná doprava je reprezentovaná traťou 110 Bratislava – Kúty – Břeclav so stanicou Bratislava-Lamač.
Z cestnej dopravy je najvýznamnejšia diaľnica D2 s križovatkami Lamač a Polianky a cesta I/2.
Aupark (Bratislava)

Aupark Shopping Center, nazývaný skrátene Aupark, je nákupno-zábavné stredisko v Bratislave-Petržalke postavené v rokoch 2000 až 2001, otvorené bolo 15. novembra 2001. Nachádza sa v tesnej blízkosti Sadu Janka Kráľa, po ktorom prebralo stredisko jeho pôvodný názov "Aupark", medzi Mostom SNP a Starým mostom.
Majiteľom strediska je spoločnosť Wood &amp; Company a Tatra Asset Management. Celková prenajímateľná rozloha Auparku po prvej etape výstavby bola približne 44-tisíc m², po druhej etape výstavby vyše 58-tisíc m². Z dôvodu vysokej konkurencie na bratislavskom trhu nákupných stredísk, pristúpil Aupark k tretej etape výstavby, ktorá v roku 2024 priniesla viac ako 10% rozšírenie nákupnej plochy centra. V Auparku sa nachádza 188 obchodných prevádzok.
História.
Aupark sa nachádza na pôvodnom území ulice Pri sade, Platanovej ulice, Dostihovej ulice a Koševého ulice niekdajšej starej Petržalky, na ktorej stáli obytné domy, ktoré boli do roku 1989 asanované v rámci kompletnej likvidácie pôvodnej zástavby rodinných domov. 
Dokončenie prvej fázy výstavby prebehlo na jar roku 2002. V januári 2006 sa začalo s realizáciou druhej etapy výstavby Auparku, pričom na mieste parkoviska pri Sade Janka Kráľa pribudli ďalšie prenajímateľné obchodné priestory, ako aj 96-metrová 22-podlažná výšková kancelárska budova Aupark Tower, ktorá je dodnes považovaná za kontroverznú. Druhá etapa výstavby bola otvorená 23. augusta 2007.
V rokoch 2013 až 2015 prebehla modernizácia Auparku, v rámci ktorej bola napríklad vymenená interiérová fontána. 
Developerom Auparku bola spoločnosť HB Reavis Slovakia, ktorá predala v roku 2006 polovicu strediska skupine Rodamco Europe (dnes Unibail-Rodamco-Westfield, URW), v roku 2011 jej predala aj zvyšok strediska.
V apríli 2021 oznámil majiteľ Auparku, spoločnosť URW, predaj strediska spoločnosti Wood &amp; Company a Tatra Asset Management za 450 miliónov eur. Išlo o najväčšiu realitnú akvizíciu na Slovensku a získaním Auparku sa Wood &amp; Company stala druhým najväčším vlastníkom kancelárskych a nákupných stredísk v Bratislave. Podiely boli prevádzané po častiach v rokoch 2021 až 2024 a celá transakcia bola ukončená v októbri 2024.
Zoznam obchodov a služieb.
"(Stav k októbru 2024)"
Polus

Polus môže byť:
Marlon Brando

Marlon Brando (* 3. apríl 1924, Omaha, Nebraska – † 1. júl 2004, Los Angeles) bol americký herec. Počas svojej kariéry obdržal mnohé ocenenia, vrátane dvoch Oscarov, dvoch Zlatých glóbusov a troch cien BAFTA. Je považovaný za jedného z najvýznamnejších a najvplyvnejších filmových osobností 20. storočia. "TIME" označil Branda za „herca storočia“. 
Jeho metodický štýl herectva kombinovaný s jeho osobnosťou výrazne ovplyvnil generáciu hercov, ako boli James Dean, Paul Newman, Robert De Niro, Al Pacino či Johnny Depp. Za svoje herecké umenie získal v roku 1954 Oscara za film "V prístave".
Gérard Depardieu

Gérard Xavier Marcel Depardieu (* 27. december 1948, Châteauroux, Francúzsko) je francúzsky herec (s ruským občianstvom) nominovaný na Oskara, držiteľ Zlatého glóbu a viacnásobný držiteľ ceny César. 20. septembra 1998 vystúpil na mítingu HZDS v Košiciach a v spoločnosti V. Mečiara pozdravil prítomných. Začiatkom roka 2013 prijal Gérard Depardieu občianstvo Ruskej federácie. Podľa nezávislých novín Moscow News sa snažil vyhnúť zvýšeniu daní v rodnej krajine. Prezident Putin mu osobne odovzdal ruský pas na stretnutí v Soči. V septembri 2020 prestúpil aj na pravoslávnu vieru.
Narodil sa ako syn robotníka v oceliarni. Jeho herecká kariéra odštartovala v 70. rokoch a hneď na začiatku 80. rokov sa stal jedným z najznámejších francúzskych hercov. Prispela k tomu úloha vo filme Françoisa Truffauta' "La Femme d'à côté" (Žena odvedľa) a zisk prvého Cézara v kategórii "Najlepší herec" za úlohu vo filme "Le Dernier métro".
Stano Dančiak

Stano Dančiak (* 26. október 1942, Bratislava† 4. august 2018, Bratislava) bol slovenský divadelný, filmový a televízny herec. V období Nežnej revolúcie sa tiež politicky angažoval ako zakladajúci člen Verejnosti proti násiliu (VPN).
Život.
Narodil sa 26. októbra 1942 v Bratislave v rodine kriminalistu Štefana Dančiaka a jeho manželky Márie, rod. Tátraiovej. Počas štúdia na ľudovej škole účinkoval v Detskej dramatickej rozhlasovej skupine a venoval sa futbalu, hokeju aj behu. V rokoch 19581961 vyštudoval odbor zubný laborant na Strednej zdravotníckej škole v Bratislave a v rokoch 19611965 absolvoval štúdium v odbore herectvo na Vysokej škole múzických umení v Bratislave. V divadle debutoval v roku 1964 v predstavení "Lazar a boháč" v Národnom divadle (ND) v Bratislave. Po absolutóriu pôsobil jednu divadelnú sezónu v ND v Bratislave a v rokoch 19661967 absolvoval základnú vojenskú službu ako člen Vojenského umeleckého súboru hrdinu ZSSR kapitána Jána Nálepku v Bratislave. Po návrate z vojenskej služby sa jeho pôsobiskom opäť stalo ND v Bratislave, ktoré v tom roku už nieslo názov Slovenské národné divadlo (SND). V atmosfére doznievajúceho politického uvoľnenia spusteného pražskou jarou, Dančiak a viacerí jeho kolegovia opustili SND a spolu založili Divadlo Na korze, ktoré spustilo činnosť sezónou 1968/1969, z politických dôvodov ale bolo zatvorené už v roku 1971. Dančiak spolu s väčšinou hercov z Korza prešiel do Divadla Nová scéna, kde pôsobil do roku 1989. Počas Nežnej revolúcie sa politicky angažoval ako zakladajúci člen VPN.
Od roku 1990 bol Dančiak členom Činohry SND, kde vystupoval napriek tomu, že v dôsledku choroby stratil zrak. 
Zomrel 4. augusta 2018 v Bratislave. Pochovaný je na Ondrejskom cintoríne v Bratislave.
Medzi jeho najvýznamnejšie filmové výkony patrí účinkovanie v psychologickej filmovej dráme "Kým neskončí táto noc" (1965), v historickom filme "Skrytý prameň" (1970), v komédii "Sebechlebskí hudci" (1975), v životopisnej filmovej dráme o Jánovi Jeseniovi "Svědek umírajíciho času" (1990), zostrihanej z televízneho seriálu "Lekár umierajúceho času" (1983), či vo filmovej dráme "Dážď padá na naše duše" (2002). V televízii sa predstavil vo viacerých televíznych seriáloch, inscenáciách a filmoch (napr. s Mariánom Zednikovičom v minigroteskách "Lord Norton a sluha James" z roku 2002), no výrazné bolo aj jeho dabingové herectvo – najmä v seriáloch "Derrick" (1974), "Alf" (1986) a "Jurošík" (1991).
Július Satinský

Július Satinský (* 20. august 1941, Bratislava – † 29. december 2002, Bratislava) bol slovenský herec, komik, dramatik, prozaik, publicista, spisovateľ a autor literatúry pre deti. Zomrel 29. decembra 2002 vo veku 61 rokov na rakovinu hrubého čreva.
Životopis.
Narodil sa 20. augusta 1941 a celé detstvo prežil v Bratislave. Herecké sklony sa u neho prejavovali už v mladom veku a v roku 1958 vyhral recitačnú súťaž Hviezdoslavov Kubín. Neskôr vyštudoval pedagogiku na Strednej pedagogickej škole, profesiu učiteľa však nikdy nevykonával, keďže jeho túžbou bolo herectvo, na ktoré ho neprijali. Na Vysokej škole múzických umení vyštudoval v rokoch 1962 – 1966 dramaturgiu a ako dramaturg v rokoch 19641967 pracoval v Československej televízii v Bratislave. Od roku 1959 spolu s Milanom Lasicom vystupovali ako komická dvojica v autorských reláciách. Účinkovali v Tatra revue a v Divadelnom štúdiu (Divadlo na korze). Po roku 1968, v období normalizácie, naráža aj so svojím hereckým partnerom Milanom Lasicom na množstvo prekážok a po zákaze činnosti na Slovensku pôsobia dva roky v českom divadle Večerní Brno a v rokoch 1972 – 1978 v spevohre Novej scény v Bratislave. V roku 1978 prestúpil do činohry Novej scény. Spolu s Milanom Lasicom je tiež signatárom Anticharty.
Július Satinský bol univerzálnou a tvorivou osobnosťou a svoj talent rozvinul aj ako autor veľkého množstva scénok, dialógov, celovečerných programov. Je tiež autorom viacerých kníh s tematikou jemu blízkych spomienok na Bratislavu, obľúbených kníh pre deti, ale aj prispievateľom do viacerých novín a časopisov. Snáď najpopulárnejší bol kabaretný program "Ktosi je za dverami", v ktorom vystupoval spoločne s Milanom Lasicom a rôznymi hosťami. Význam osobnosti Júliusa Satinského spočíval aj v jeho vplyve na samotného percipienta; glosovanie aktuálnych tém a poznávanie „čŕt Slovákov“ patrili k jeho celoživotnému dielu.
Jeho prvou manželkou bola členka Baletu SND, tanečnica Lúčnice a prekladateľka z angličtiny a španielčiny Oľga Lajdová. V roku 1985 (po dvadsiatich rokoch manželstva) zomrela – utopila sa pri kúpaní v Karibskom mori na Amerických Panenských ostrovoch, tam je aj pochovaná. 
So svojou druhou manželkou (od roku 1985) MUDr. Vierou Satinskou (* 1955) mal dcéru Luciu a syna Jána. 
Ocenenia.
Slovenská astronomická spoločnosť po ňom pomenovala planétku 15946 Satinský objavenú 8. januára 1998 Adriánom Galádom a Alexanderom Pravdom na Astronomickom a geofyzikálnom observatóriu Modra.
1989titul zaslúžilý umelec
1997získal Krištáľové krídlo za celoživotné dielo spoločne s Milanom Lasicom
2002Pribinov kríž I. trieda (2002)
2003vyznamenaný v Česku Medailou Za zásluhy I. stupňa "in memoriam".
Roberto Benigni

Roberto Benigni (* 27. október 1952, Castiglion Fiorentino, Taliansko) je taliansky filmový a televízny herec a filmový režisér, známy vďaka réžii a hlavnej roli vo filme "Život je krásny"
Martin Dejdar

Martin Dejdar (* 11. marec 1965, Vysoké Mýto) je český herec, dabér, komik, moderátor a producent.
Zo života.
V druhej a tretej sérii projektu "Česko Slovensko má talent" v roku 2011 a v roku 2012 bol porotcom súťaže.
Danny Boyle

Danny Boyle (* 20. október 1956, Radcliffe, Spojené kráľovstvo) je britský filmový režisér a producent. Danny Boyle sa preslávil predovšetkým svojím filmom "Trainspotting" podľa rovnomennej novely Irvina Welsha, alebo dobrodružným filmom "Pláž" s Leonardom DiCapriom v hlavnej role.
Stanley Kubrick

Stanley Kubrick (* 26. júl 1928, New York – † 7. marec 1999, Childwickbury Manor pri Londýne, Spojené kráľovstvo) bol americký filmový režisér,fotograf a polovičan.
Kubrick sa narodil v roku 1928 v New Yorku, fotografovaniu sa začal venovať na strednej škole a vo veku 17 rokov sa stal spolupracovníkom časopisu "Look". 
Kubrickove celovečerné filmy "Killer's Kiss" (1955) a "The Killing" (1956), mu priniesli pozornosť Hollywoodu a v roku 1957 režíroval herca Kirka Douglasa vo filme "Paths of Glory", príbehu o vojenskej nespravodlivosti vo francúzskej armáde počas prvej svetovej vojny. Douglas neskôr požiadal Kubricka, aby sa ujal produkcie filmu "Spartakus" (1960), historického eposu o povstaní otrokov, ktoré viedol rímsky otrok Spartakus v roku 73 pred n. l. Film bol kasovým trhákom a získal štyri Oscary vrátane ceny za najlepšiu kameru, ktorá bola pripísaná Russellovi Mettymu, ale z veľkej časti bola Kubrickovou prácou. Režisérova charakteristická posadnutosť detailmi v zákulisí vytvárala určité napätie medzi hercami a štábom.
Po Spartakovi sa natrvalo presťahoval do Anglicka, kde režíroval film "Lolita" (1962) podľa kontroverzného románu Vladimira Nabokova. O dva roky neskôr Kubrick zaznamenal ďalší veľký kritický a komerčný hit filmom "Dr. Divnoláska, resp: Ako som sa naučil nerobiť si starosti a milovať bombu". Doktor Divnoláska s Petrom Sellersom a Georgeom C. Scottom v hlavných úlohách bola čierna komédia o pretekoch v jadrovom zbrojení, ktorá získala nominácie na Oscara za najlepší film, réžiu, scenár a herca (Peter Sellers).
Kubrick štyri roky pracoval na svojom ďalšom filme (1968), ktorý napísal spolu s anglickým spisovateľom Arthurom C. Clarkeom. Film "2001: Vesmírna odysea", ktorý je dnes všeobecne považovaný za najlepší vedecko-fantastický film všetkých čias, získal Kubrickovi zaslúženého Oscara za najlepšie vizuálne efekty. Na 2001 nadviazal Kubrick filmom "Mechanický pomaranč (A Clockwork Orange)" (1971), kontroverzným sociálnym komentárom zasadeným do blízkej budúcnosti. V Spojených štátoch získal film rating X za extrémne násilie a v Spojenom kráľovstve bol zakázaný, ale napriek tomu získal štyri nominácie na Oscara vrátane nominácie za najlepší film.
"Barry Lyndon" (1975) bol malebný film na motívy románu Williama Thackeraya z 19. storočia. Kubrick, ktorý sa preslávil svojimi sklonmi k perfekcionizmu, potreboval na nakrútenie filmu rekordných 300 dní. "Osvietenie" (1980) s Jackom Nicholsonom v úlohe správcu horského strediska, ktorý sa zblázni, bolo označené za majstrovské dielo hororového žánru. Film "Full Metal Jacket" (1987) sa zaoberal vojnou vo Vietname a bol ďalším kritickým a komerčným úspechom. V roku 1997, po 10-ročnej filmovej prestávke, začal Kubrick pracovať na filme "Eyes Wide Shut" (1999), záhadnom trileri s Tomom Cruisom a Nicole Kidman v hlavných úlohách. Režisér zomrel krátko po odovzdaní posledného strihu filmu.
Blake Edwards

Blake Edwards (* 26. júl 1922, Tulsa, Oklahoma, USA – † 15. december 2010, Santa Monica, Kalifornia) bol americký filmový režisér, scenárista a producent. Bol manželom herečky a speváčky Julie Andrewsovej.
Je známy ako autor a režisér série ôsmich filmov o Ružovom panterovi.
Životopis.
Pochádzal z umeleckej rodiny, jeho otec bol divadelný režisér, jeho nevlastný starý otec bol režisér z obdobia počiatkov kinematografie v ére nemého filmu.
V roku 2004 získal cenu Americkej akadémie filmových umení a vied, Oscara za celoživotné dielo.
Zomrel vo veku 88 rokov na komplikácie spôsobené zápalom pľúc.
Martin Frič

Martin Frič (* 29. marec 1902, Praha† 26. august 1968, Praha) bol český filmový režisér, scenárista a herec.
Bol žiakom (a neskôr aj spolupracovníkom) českého režiséra Karla Lamača. Za jeho dielo mu bol v roku 1965 udelený titul Národný umelec.
David Arnold

David Arnold (* 27. február 1962, Luton Spojené kráľovstvo) je jeden z najpopulárnejších a najúspešnejších mladých britských hudobných skladateľov. K jeho naznámejšej tvorbe patrí hudba k filmom Hviezdna brána (1994), Deň nezávislosti (1996) a k posledným trom bondovkám.
Angelo Badalamenti

Angelo Badalamenti (* 22. marec 1937, New York, USA – † 11. december 2022, Lincoln Park, New Jersey, USA) bol americký hudobný skladateľ.
Bol známy najmä svojou hudbou k filmom režiséra Davida Lyncha. Napísal hudbu k jeho filmom Lost Highway, Modrý zamat, Mulholland Drive, Straight Story, Wild at Heart a k seriálu Twin Peaks.
Danny Elfman

Daniel Robert „Danny“ Elfman (* 29. máj 1953, Los Angeles, Kalifornia, USA) je americký hudobník a skladateľ populárnej a filmovej hudby. Jeho najznámejšou skladbou je pravdepodobne úvodná téma pre animovaný televízny seriál The Simpsons (Simpsonovci).
Je dlhoročným spolupracovníkom režiséra Tima Burtona. Zložil filmovú hudbu pre takmer všetky Burtonove filmy ako "Beetlejuice", "Batman", "Batman sa vracia" ("Batman Returns"), "Nožnicovoruký Edward" ("Edward Scissorhands"), "Ospalá diera" ("Sleepy Hollow"), "Mars útočí" ("Mars Attacks!"), "Veľká ryba" ("Big Fish") a Alica v krajine zázrakov (sfilmovaná verzia z r. 2010). Burton a Elfman tiež spolupracovali na animovanom muzikáli "Predvianočná nočná mora" ("The Nightmare Before Christmas") a hororovej animovanej rozprávke Mŕtva nevesta Tima Burtona ("Tim Burton's Corpse Bride"). Je aj autorom hudby z filmov Wanted, Muži v čiernom, Muži v čiernom 2, Cesta do krajiny Oz (Oz the Great and Powerful), atď.
Jeho druhou manželkou je od roku 2003 americká herečka Bridget Fonda, s ktorou má dceru Molly. Žijú v jeho rodnom Los Angeles.
John Williams

John Williams (* 8. február 1932) je americký skladateľ filmovej hudby.
Zložil hudbu k mnohým filmom, napr. "Hviezdne vojny", "Jurský park", "Čeľuste", "Indiana Jones", "Schindlerov zoznam", "Superman", "Jurský park" a "Harry Potter". 
Williams je vďaka 52 nomináciám označovaný za najviac nominovaného žijúceho umelca na Cenu Akadémie (najviac nominovaný, 59 krát, bol doteraz Walt Disney). Prvé ocenenie získal v roku 1971 za adaptáciu hudby k muzikálu Normana Jewisona "Fiddler On The Roof" ("Fidlikant na streche").
Catherine Zeta-Jonesová

Catherine Zeta-Jonesová CBE (* 25. september 1969, Swansea, Spojené kráľovstvo) je waleská herečka. 
V divadle hrala už v detstve. Po účinkovaní v mnohých anglických a amerických televíznych filmoch a malých roliach vo filmoch, sa stala známou rolami v hollywoodskych filmoch ako "Fantóm", "Zorro: Tajomná tvár" a "Pasca" na konci 90. rokov. Vyhrala Oscara za najlepšiu herečku vo vedľajšej úlohe za stvárnenie Velmy Kelly vo filme z roku 2002 "Chicago" ako jediná waleská herečka v tejto kategórii. 
Jej manželom je americký herec Michael Douglas s ktorým oslavujú narodeniny v rovnaký deň. Majú spolu dve deti, Dylana a Carysu.
Formálny jazyk

(Formálny) jazyk je zovšeobecnenie pojmu jazyk z lingvistiky. 
Formálne jazyky, ich vlastnosti a modely na ich opis študuje teória formálnych jazykov v informatike. Na jazyky sa môžeme pozerať ako na problémy. Formalizácia tohto pojmu prináša možnosť s ním exaktne pracovať a tým aj dokazovať vlastnosti problémov, ktoré reprezentujú, či sa vôbec dajú riešiť a aké sú náročné na riešenie.
Definícia.
"Jazyk" nad abecedou formula_1 je ľubovoľná množina slov s konečnou dĺžkou nad touto konečnou abecedou.
Príklady.
Majme abecedu formula_2. Jazyky nad touto abecedou sú napr.:
Reprezentácia.
Keďže formálne jazyky sú množiny, môžeme využiť všetky spôsoby reprezentácie množín, napr. vymenovanie prvkov pri konečných jazykoch alebo udanie logického predikátu nad množinou všetkých slov nad abecedou. V teórii formálnych jazykov boli vyvinuté dva veľmi silné modely, ktoré popisujú jazyky. Prvým je gramatika, ktorá svojimi pravidlami generuje slová z daného jazyka. Druhým modelom je automat. Na automat sa môžeme pozerať ako na čiernu skrinku, ktorá pre ľubovoľné slovo nad abecedou povie, či toto slovo patrí do daného jazyka alebo nie.
Klasifikácia jazykov.
V teórii formálnych jazykov delíme jazyky podľa sily modelov, ktoré ich popisujú, t. j. gramatík alebo automatov. V roku 1956 americký informatik a lingvista Noam Chomsky popísal hierarchiu jazykov, ktorú dnes poznáme ako Chomského hierarchia.
Operácie nad jazykmi.
Nech formula_9 sú jazyky nad abecedou formula_1:
Nad jazykmi sú definované, prirodzene, množinové operácie
Ďalej sa definujú nasledovné základné operácie:
Steven Soderbergh

Steven Soderbergh (* 14. január 1963, Atlanta, Georgia, USA) je americký filmový režisér.
Steven Spielberg

Steven Allan Spielberg (* 18. december 1946, Cincinnati, Ohio, USA) je americký filmový režisér, producent a scenárista.
Životopis.
Vyrastal na predmestiach Haddonfieldu v New Jersey a Scottsdale v Arizone. Spielbergove diela tvoria v dejinách kinematografie samostatnú stránku – je totiž nepochybne komerčným režisérom a napriek tomu si jeho tvorba zachováva vysoký filmový štandard. Nezameriava sa iba na jeden žáner, ale jeho filmy spadajú od sci-fi, komédie, drámy až po horor.
Prvýkrát na seba Steven Spielberg upútal pozornosť ako producent vo filme Čeľuste, ktorý vznikol v roku 1975. Medzi jeho ďalšie tak isto úspešné filmy patrí napríklad séria filmov s Indiana Jonesom, séria Jurský park, Blízke stretnutie tretieho druhu (1977), a nepochybne E.T. Mimozemšťan (1982). Vysnívaného ocenenia sa však Steven Spielberg dočkal až o niečo neskôr. Oscara za réžiu dostal v roku 1994 za Schindlerov zoznam. Tento film taktiež dostal ocenenie za najlepší film. Ďalšieho Oscara dostal Spielberg za réžiu filmu Zachráňte vojaka Ryana (1998).
Steven Spielberg sa venuje aj iným odvetviam filmového remesla. Je úspešným producentom a jedným zo zakladateľov spoločnosti Dreamworks.
George Lucas

George Walton Lucas, Jr. (* 14. máj 1944, Modesto, Kalifornia, USA) je americký filmový režisér, producent a scenárista známy svojou ságou Hviezdne vojny a trilógiou Indiana Jones.
Mel Brooks

Mel Brooks, vlastným menom "Melvin Kaminski" (* 28. jún 1926, Brooklyn, New York, New York, USA) je americký herec, scenárista, režisér a divadelný producent. Je známy ako tvorca filmových paródií.
Mel Gibson

Mel Columcille Gerard Gibson (* 3. január 1956, Peekskill, New York) je v Spojených štátoch narodený, v Austrálii preslávený filmový herec, režisér a producent známy svojimi rolami vo filmových sériách "Smrtonosná zbraň" (Lethal Weapon)
a "Statočné srdce" (Braveheart).
Michael J. Fox

Michael Andrew Fox OC (* 9. jún 1961, Edmonton, Alberta, Kanada), známy ako Michael J. Fox, je kanadský herec, komik a producent. Je známy vďaka roli Martyho McFlya z trilógie "Návrat do budúcnosti".
Varšava

Varšava (, , ) je hlavné (od roku 1596) a najväčšie mesto Poľska. V roku 2019 malo 1 777 972 obyvateľov, s okolitou aglomeráciou 3 050 000. Je taktiež hlavným mestom Mazovského vojvodstva. Mesto bolo zničené v roku 1945 vojskami Wehrmachtu a po druhej svetovej vojne bolo nanovo postavené.
Je známa aj vďaka viacerým medzinárodným dohodám, ktoré tu boli podpísané, ako napríklad Varšavská zmluva alebo Varšavská konvencia.
Poloha.
Nachádza sa na rieke Visla asi 370 km od Karpát, ako aj od Baltského mora
Dejiny.
Prvé osady na území dnešnej Varšavy boli Bródno v 9. a 10. storočí a Jazdów v 12. a 13. storočí. Po tom, ako vojvoda z Płocku, Boleslav II. napadol Jazdów v roku 1281, bola tu založená ďalšia podobná osada s názvom Warszowa. Začiatkom 14. storočia sa stala jedným zo sídiel Mazovského vojvodstva, v roku 1413 sa stala hlavným mestom Masovska. V roku 1526 bola Varšava pričlenená k Poľskému kráľovstvu. 
Po dobytí Poľska v októbri 1939 sa stala súčasťou Generálneho gouvernementu. Sovietske vojská v auguste 1944 po úspešnej operácii Bagration došli až na predmestie Praga a v meste vypuklo Varšavské povstanie. Povstanie bolo potlačené a Varšava zrovnaná so zemou.
Názov Warszawa vznikol vraj podľa istého rybára s menom Wars a jeho ženy Sawy.
Doprava.
Hoci Varšava bola vážne poškodená počas druhej svetovej vojny a rekonštrukcia v 50. rokoch rozšírila mnoho ulíc, mesto v súčasnosti zápasí s dopravnými ťažkosťami. Verejná doprava je zabezpečená autobusmi, električkami a metrom.
Vo Varšave je v prevádzke systém výmenných bicyklov nazvaný Veturilo.
Vzdelávanie.
Varšava patrí medzi najdôležitejšie vzdelávacie strediská v Poľsku. Je domovom štyroch dôležitých univerzít a viac ako 62 menších škôl vyššieho vzdelania. Medzi najdôležitejšie patrí Varšavská univerzita, Varšavská polytechnika, Varšavská ekonomická univerzita, Varšavská poľnohospodárska univerzita a iné.
Kultúra.
Od roku 1833 do druhej svetovej vojny bolo kultúrnym centrom Divadelné námestie.
Turistické atrakcie.
Hoci je Varšava pomerne nové mesto, má mnoho turistických atrakcií. Podobne ako štvrť Staré Mesto, dôsledne zrekonštruované po druhej svetovej vojne, každá mestská časť má čo ponúknuť. Medzi najvýznamnejšie pamiatky Starého Mesta patrí kráľovský palác, Žigmundov stĺp a barbakán.
San Jose Sharks

 San Jose Sharks je hokejový klub NHL sídliaci v San José, v americkom štáte Kalifornia.
Najlepší strelci klubu.
Zoznam streleckých lídrov tímu v histórií.
"Poznámka: Pos = Pozícia; GP = Odohrané zápasy; G = Góly; A = Asistencie; Pts = Body; P/G = Body na zápas; * = súčasný hráč Sharks"
Rutland

Rutland môže byť:
Pozri aj:
Rutland (Anglicko)

Rutland je ceremoniálne, tradičné grófstvo (vôbec najmenšie) a jednostupňový celok v Anglicku.
Southampton

Southampton môže byť:
V Anglicku:
V Kanade:
V USA:
Pozri aj:
Southampton (mesto)

Southampton je mesto a administratívne aj jednostupňový celok v Anglicku pri Lamanšskom prielive. 
Je to hlavný anglický prístav transatlantických lodí a ropný terminál. V meste je univerzita (1952), medzinárodné letisko, rafinéria ropy Fawley, výroba lodí, lietadiel a áut a elektroniky. 
Založené bolo roku 43 ako rímska osada "Clausentum". V roku 1086 sa už spomína ako kráľovské mesto. V stredoveku to bol najväčší anglický prístav, v 17. – 18. storočí nastal úpadok, potom zase oživenie. Počas 2. svetovej vojny bol značne zničený.
10. apríla vyplával z prístavu Southampton luxusný parník Titanic na svoju prvú a zároveň poslednú plavbu do Severnej Ameriky (New York).
York

York (prípadne Yorke) môže byť:
Ľudia.
York:
Yorke:
Yorský mys

Yorský mys môže byť:
York (Anglicko)

York je mesto a administratívne aj jednostupňový celok na severe Anglicka na sútoku riek Ouse a Foss.
V meste sídli yorkský arcibiskup, metropolitný biskup yorkskej provincie (sever Anglicka). York je tiež sídlom dvoch univerzít: University of York (založenej v roku 1963) a York St. John University, ktorá bola založená už v roku 1841, ale status univerzity má až od roku 2006.
Warrington

Warrington môže byť:
Warrington (Anglicko)

Warrington je mesto a administratívne aj jednostupňový celok v Anglicku.
Scilly

Scilly môže(u) byť:
Scilly (Anglicko)

Ostrovy Scilly (, lokálne aj "Scillonia") sú súostrovie v Anglicku pri pobreží Cornwallu. Administratívne je to jednostupňový celok.
Dovidenia v pekle, priatelia!

Dovidenia v pekle, priatelia! (po tal. "Arrivederci all' inferno, amici!", po angl. "See You in Hell, My Friends!") je koprodukčný slovensko-taliansky film. 
Bizarný príbeh o skupine čudných ľudí, ktorí sa na vidieckom sídle oddávajú radovánkam. Ich činnosť je popretkávaná úvahami o smrti, meditáciami, surrealistickými motívmi a narážkami na národnú tému.
"Poznámka:" Pôvodný film bol natočený v roku 1970. Pred uvedením sa slovenskí tvorcovia od tejto verzie dištancovali. V roku 1990 sa Juraj Jakubisko k projektu vrátil a do značnej miery ho prepracoval. Dotočil niekoľko sekvencií a pozmenil dialógy.
Bratislavský lesný park

Bratislavský lesný park je komplex prevažne listnatých lesov plniaci prevažne rekreačné funkcie v Bratislave v správe Mestských lesov. Na jeho územie zasahujú chránené krajinné oblasti Malé Karpaty a Záhorie, s mnohými prírodnými rezerváciami, chránenými areálmi a prírodnými pamiatkami. Podľa súčasného stavu park zasahuje do katastrálneho územia Dúbravky, Karlovej Vsi, Záhorskej Bystrice, Vinohradov, Starého Mesta a Rače.
Pred presným vymedzením jeho hraníc v roku 2006 (27 303 479 štvorcových metrov) sa do parku zaraďovali aj Dunajské luhy.
Medzi hlavné strediská Bratislavského lesného parku patrí Železná studienka a Koliba, ktoré sú prepojené sedačkovou lanovkou na Kamzík.
Bristol (mesto v Anglicku)

Bristol je mesto a ceremoniálne grófstvo, administratívne aj jednostupňový celok, v Anglicku pri rieke Avon 10 km od jej ústia do Bristolského zálivu. 
Je to tretí najväčší prístav Spojeného kráľovstva pre námorné lode. Prístav je kanálmi prepojený s Temžou. V meste je medzinárodné letisko, univerzita (1909), rozsiahly priemysel a početné múzeá a pamiatky z 12. – 16. storočia.
Založené bolo v 10. storočí ako stredisko obchodu a už v stredoveku tu bol významný prístav. Mestu bol udelený kráľovský patent v roku 1155 a štatút grófstva v roku 1373. Asi 500 rokov patril medzi trojicu najväčších miest Anglicka až kým priemyselná revolúcia v 80. rokoch 18. storočia nespôsobila prekotný rast priemyslových centier na severe krajiny – Liverpoolu, Manchestru a Birminghamu.
Partnerské mestá.
Bristol bol jedným z prvých miest, ktoré prijali myšlenku partnerstva medzi mestami. V roku 1947 uzavrel partnerstvo s Bordeaux a Hannoverom, bolo to prvé povojnové partnerstvo medzi britským a nemeckým mestom.
Deň

Deň ("d") je jednotka času, ktorej presný význam závisí od kontextu. Základnou jednotkou času v sústave SI je sekunda ("s").
Niekedy sa pod pojmom deň rozumie doba, počas ktorej je Slnko nad obzorom, prípade doba, počas ktorej je obloha prirodzene svetlá (čiže čas, kedy je Slnko nad obzorom + niektoré fázy súmraku). Dĺžka takéhoto dňa sa mení v závislosti od zemepisnej šírky a ročného obdobia. Na zemskom rovníku deň napríklad trvá po celý rok približne 12 hodín a rovnako dlho trvá noc. V zemepisných šírkach Slovenska a na celej severnej pologuli je dĺžka pobytu Slnka nad obzorom, tým väčšia, čím je bližšie dátum letného slnovratu a naopak tým menšia, čím viac sa blíži dátum zimného slnovratu. 12 hodín trvá deň na celej Zemi dvakrát do roka a to v deň rovnodennosti.
Deň nemá presne 24 hodín,ale 23-hodín,56-minút aj 4 sekundy.
Definícia dňa v astronómii.
Pre danú planétu existujú dva typy dňa (astronómia):
Seginus

Seginus alebo Gama Boötis (Segin/Ceginus alebo Haris; 27/γ Boo) je hviezda v súhvezdí Pastier s hviezdnou veľkosťou 3,03.
Situla

Situla alebo Kappa Aquarii (κ Aqr / κ Aquarii) je dvojhviezda v súhvezdí Vodnár.
Skat (hviezda)

Skat alebo Delta Aquarii (δ Aqr / δ Aquarii) je tretia najjasnejšia hviezda v súhvezdí Vodnár.
Propus

Propus (Praepes, alebo Tejat Prior, „predná noha“) alebo Eta Geminorum (η Gem/η Geminorum) je hviezda v súhvezdí Blíženci. Je to červený obor s povrchovou teplotou približne 3 600°C a žiarivosťou 2 000-krát väčšou ako žiarivosť Slnka, trojhviezda a premenná hviezda. 
Už pri pohľade cez triéder je nápadne červená. Vzhľadom na teplotu a svietivosť sa odhaduje, že jej priemer je asi 130-násobne väčší ako priemer Slnka. V meraniach priemeru veľkých a chladných hviezd je však typická neistota. Inak to nie je ani v prípade hviezdy Propus, kde má hviezda rôznu veľkosť podľa toho, v akom spektre sa pozoruje. Spôsobuje to tmavý pás oxidu titaničitého v jej spektre. Amatérski astronómovia preukázali, že jasnosť Propusu vzrástla za posledné desaťročie o 0,1 magnitúdy. Hviezda má vyhorené héliové jadro a pomaly vstupuje do novej fázy. Čaká ju osud premennej hviezdy typu Mira. Propus je polopravidelná premenná, ktorý mení svoju jasnosť v perióde asi 223 – 234 dní. Toto kolísanie sa pohybuje v rozsahu 3,2 až 3,9 mag. Má rovnakú farbu ako hviezda Mí Geminorum, ktorá je vhodnou porovnávacou hviezdou. 
Propus má vo vzdialenosti 1,4“ sprievodcu s magnitúdou 8,8. Vidieť ho možno len vo väčšom ďalekohľade, pretože v malom ďalekohľade je prežiarený hlavnou zložkou. Druhý sprievodca spektrálneho typu B obieha vo vzdialenosti asi 1 miliardy kilometrov od hlavnej zložky. Je ďalekohľadom nerozlíšiteľný, ale spôsobuje poklesy jasnosti hlavnej zložky každých 8,2 roka, čo je jeho obežná doba. Je obľúbeným objektom amatérskych pozorovateľov premenných hviezd.
Rastaban

Rastaban (z "ra's at-tu’bán" – "hlava hada") alebo Alwaid (arab. al-`awā'id – ťavie matky) alebo Beta Draconis (β Dra/β Draconis) je tretia najjasnejšia hviezda v súhvezdí Drak. Je to žltý nadobor zdanlivej jasnosti 2,99m, spektrálneho typu G2, triedy svietivosti II. Vo vzdialenosti 4,5" má na oblohe sprievodcu, hviezdu zdanlivej jasnosti 14m. Vzdialenosť od Zeme je približne 360 ly.